Tadbirkorlik faoliyati va oʻzini oʻzi band qilishni davlat tomonidan tartibga solishni soddalashtirish chora-tadbirlari toʻgʻrisida
(resolution, 2026-02-09)

Aholini tadbirkorlik faoliyatiga yanada keng jalb qilish va qonuniy mehnat faoliyatini amalga oshirish uchun qoʻshimcha shart-sharoitlarni yaratish maqsadida: 1. Maʼlumot uchun qabul qilinsinki, Oʻzbekiston Respublikasi Soliq kodeksiga muvofiq oʻzini oʻzi band qilgan shaxslarning mehnat faoliyati natijasida olingan, biroq soliq davri davomida yuz million soʻmdan oshmaydigan daromadlari jismoniy shaxslar jami daromadlari tarkibiga kiritilmaydi. Bunda soliq davrida yuz million soʻmdan oshgan daromadlar yakka tartibdagi tadbirkorlar uchun belgilangan tartib asosida soliqqa tortiladi. 2. 2020-yil 1-iyuldan oʻzini oʻzi band qilgan shaxslar shugʻullanishi mumkin boʻlgan faoliyat (ishlar, xizmatlar) turlari roʻyxati ilovaga muvofiq kengaytirilsin. 3. 2020-yil 1-iyuldan boshlab shunday tartib joriy etilsinki, unga muvofiq: oʻzini oʻzi band qilgan shaxslarni roʻyxatga olish xabar berish tartibida oʻzini oʻzi band qilgan sifatida roʻyxatdan oʻtganlikni tasdiqlovchi matritsali shtrix kod (QR-kod) bergan holda maxsus mobil ilova yoxud soliq toʻlovchining shaxsiy kabineti orqali amalga oshiriladi hamda vaqtinchalik mehnat guvohnomalarini berish tartibi bekor qilinadi; oʻzini oʻzi band qilgan shaxslar 2020-yil uchun ijtimoiy soliqni oʻzini oʻzi band qilgan shaxs sifatida haqiqatda ishlagan vaqtidan qatʼi nazar bazaviy hisoblash miqdorining kamida 50 foizi hajmida toʻlaydi hamda ushbu summa toʻliqligicha budjetdan tashqari Pensiya jamgʻarmasiga yoʻnaltiriladi va undan kelib chiqqan holda yakka tartibdagi tadbirkorlar uchun oʻrnatilgan tartibda pensiya hisoblash uchun daromad hajmi aniqlanadi; oʻzini oʻzi band qilgan shaxslar yollanma ishchilarni jalb qila olmasligi hamda mazkur faoliyat yoʻnalishi boʻyicha ish beruvchiga ega boʻla olmasligi toʻgʻrisidagi talab saqlanib qoladi. mehnat shartnomasiga asosan band boʻlgan shaxslar (davlat fuqarolik xizmatchilari bundan mustasno) bir vaqtning oʻzida ruxsat berilgan faoliyat turlari bilan oʻzini oʻzi band qilgan shaxs sifatida roʻyxatdan oʻtgan holda shugʻullanishlari mumkin. 4. Internet tarmogʻi orqali xizmatlar koʻrsatuvchi (ishlar bajaruvchi) oʻzini oʻzi band qilgan shaxslarga (frilansing) quyidagi huquqlar berilsin: koʻrsatilgan xizmatlar (bajarilgan ishlar) uchun chet eldagi jismoniy va yuridik shaxslar — norezidentlardan xorijiy valyutadagi toʻlovlarni Tashqi savdo operatsiyalarining yagona elektron axborot tizimiga tegishli maʼlumotlarni kiritmagan holda Oʻzbekiston Respublikasining banklaridagi hisob raqamlariga qabul qilish; kontrakt tuzmasdan, kelishuv toʻgʻrisidagi ommaviy taklifni (oferta) qabul qilish yoki elektron yozishmalar almashish yoxud hisob-kitob fakturalarni (invoys), shu jumladan elektron shaklda taqdim qilish yoʻli bilan chet ellik jismoniy va yuridik shaxslarga xizmatlar koʻrsatish (ishlar bajarish). 5. Oʻzbekiston Respublikasi Davlat soliq qoʻmitasi 2020-yil 1-iyulga qadar oʻzini oʻzi band qilgan shaxslarni masofadan turib roʻyxatga olish uchun quyidagi imkoniyatlarni nazarda tutuvchi mobil ilovani ishlab chiqsin hamda joriy qilsin: buyurtmalarni qabul qilish va koʻrsatilgan xizmatlar (tovarlar) uchun toʻlovlarni amalga oshirish; yuridik shaxslarga xizmatlar koʻrsatishda (tovarlarni sotishda) elektron hisob-kitob fakturalarni taqdim qilish; mobil ilova yordamida ixtiyoriy asosda daromadlar va xarajatlar hisobini yuritish hamda ushbu maʼlumotlardan keyinchalik, shu jumladan kredit olish va (yoki) soliqlarni hisobdan chiqarish maqsadida foydalanish; oʻzini oʻzi band qilgan shaxslarning tovarlarini (ishlarini, xizmatlarini) reklama qilish; koʻrsatilayotgan xizmatlar (tovarlar) sifatini baholash va isteʼmolchilar tomonidan fikr-mulohazalar qoldirish. 6. Shunday tartib oʻrnatilsinki, unga muvofiq: joylashgan joyi (pochta manzili) oʻzgarganda yuridik shaxslar — tadbirkorlik subyektlarini davlat tomonidan qayta roʻyxatdan oʻtkazish katta miqdorlarda soliq qarzdorligi mavjud boʻlmagan taqdirda xabar berish tartibini qoʻllagan holda bekor qilinadi; yakka tartibdagi tadbirkorlarni davlat soliq xizmati organlarida hisobga qoʻyish ularni davlat tomonidan roʻyxatdan oʻtkazilayotganda (qayta roʻyxatga olinayotganda) tadbirkorlik faoliyatini olib borish joyi boʻyicha amalga oshiriladi; yakka tartibdagi tadbirkorning davlat roʻyxatidan oʻtkazilganligi toʻgʻrisidagi guvohnoma unda yakka tartibdagi tadbirkorning fotosurati aks ettirilgan holda beriladi. 7. Belgilab qoʻyilsinki, oʻzini oʻzi band qilgan shaxslar uchun nazarda tutilgan faoliyat turlari bilan shugʻullanuvchi, ishtirokchilari soni kamida uch nafar boʻlgan oilaviy korxonalar aylanmadan soliqni belgilangan miqdordan 50 foizga kamaytirilgan stavkada toʻlaydilar. 10. Oʻzbekiston Respublikasi Moliya vazirligi Davlat soliq qoʻmitasi bilan birgalikda 2021-yilga moʻljallangan soliq siyosatini takomillashtirish konsepsiyasini tayyorlashda quyidagilarni nazarda tutsin: oʻzini oʻzi band qilgan shaxslar tomonidan toʻlanadigan ijtimoiy soliq summasining eng kam miqdorini oʻrnatish; yakka tartibdagi tadbirkorlarning yollanma ishchilariga yollanib ishlash asosida mehnat faoliyatini olib boruvchi shaxslar uchun oʻrnatilgan soliqqa tortish tartibini tatbiq qilish. 11. Oʻzbekiston Milliy axborot agentligi va Oʻzbekiston Milliy teleradiokompaniyasi Moliya vazirligi hamda Davlat soliq qoʻmitasi bilan birgalikda mazkur qarorning mazmun-mohiyati hamda amaliy ahamiyati keng yoritilishini taʼminlasin. 12. Oʻzbekiston Respublikasi Davlat soliq qoʻmitasi manfaatdor vazirlik va idoralar bilan birgalikda ikki oy muddatda qonun hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 13. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. 1.Uyda yoki davlat taʼlim muassasalarining foydalanilmayotgan bino va inshootlari xonalarida repetitorlik qilish — bolalar va kattalar bilan taʼlim fanlari boʻyicha yakka tartibda hamda guruh boʻlib mashgʻulotlar oʻtkazish.2.Bolalarga qarab turish va ularni parvarish qilish boʻyicha jismoniy shaxslarga koʻrsatiladigan xizmatlar21.Oilaviy bolalar uyini tashkil etish va faoliyatini yuritish3.Bemorlar hamda oʻzgalar parvarishiga muhtoj shaxslarga qarab turish va ularni parvarish qilish boʻyicha jismoniy shaxslarga koʻrsatiladigan xizmatlar31.I guruh koʻzi ojiz nogironligi boʻlgan shaxslarga yoki nogironlar aravachasida harakatlanuvchi nogironligi boʻlgan shaxslarga mehnat faoliyatini olib borishga koʻmaklashish maqsadida koʻrsatiladigan hamrohlik xizmati4.Uy xoʻjaligini yuritish va uy ishlarini bajarish, shu jumladan, turar joylarni tozalash, ovqat pishirish boʻyicha uy xoʻjaliklariga xizmat koʻrsatish5.Xonalarni tozalash, jismoniy shaxs hududini obodonlashtirish va koʻkalamzorlashtirish6.Uyda jismoniy shaxslarning mebellarini taʼmirlash va yigʻish7.Jismoniy shaxslarga murakkab boʻlmagan umumiy qurilish, qurilish-taʼmirlash ishlari (beton quyish, boʻyoqchilik, suvoqchilik ishlari, gʻisht va kafel terish, perforatsiya, duradgorlik, chilangarlik va boshqa umumiy qurilish ishlari)8.Jismoniy shaxslarning santexnika uskunalarini mayda taʼmirlash va oʻrnatish 9.Jismoniy shaxslarga kvartira ichida (shaxsiy qurilish ishlarida — uy ichida) elektr montaj ishlari (elektr xavfsizligi boʻyicha ruxsati boʻlganda)10.Dehqon va fuqarolarning tomorqa uchastkalarida yer chopish va rekultivatsiya ishlari11.Fermer xoʻjaliklari egalari, pilla yetishtirish va ipak qurti urugʻchiligi tashkilotlari buyurtmasi boʻyicha qishloq xoʻjaligi ishlari (qishloq xoʻjaligi oʻsimliklari, ipak qurtini va hayvonlarni parvarish qilish, qishloq xoʻjaligi ekinlari hosilini yigʻish, tut koʻchatlarini ekish va boshqa qishloq xoʻjaligi ishlari)12.Fuqarolarning dala-hovli va tomorqa uchastkalari landshaftini barpo etish ishlari13.Qishloq xoʻjaligi oʻsimliklarini ekish va parvarish qilishda, qishloq xoʻjaligi ekinlari hosilini yigʻib olishda dehqon va tomorqa uchastkalari egalariga yordam berish14.Chorva mollarini oʻtlatish, ularni parvarish qilish, shu jumladan urugʻlantirish, qoʻzilatish, qirqish va dagʻal xashak jamgʻarish ishlari15.Jismoniy shaxslarga kompyuterlarni taʼmirlash va sozlash, litsenziyalangan dasturiy taʼminot oʻrnatish16.Buyurtmachining uyida bajariladigan maishiy texnikani oʻrnatish va taʼmirlash17.Jismoniy shaxslarning shaxsiy avtomobillarini mayda taʼmirlash, ularga aksessuarlar va avtosignalizatsiya oʻrnatish, gʻiloflar va pol qoplamalarini tikish18.Jismoniy shaxslarning avtomobillarini yuvish, avtomobillar kuzovlarini silliqlash19.Mexanizatsiya vositalarini qoʻllamay, uyda bajariladigan yuk ortish-yuk tushirish ishlari20.Makulatura, plastik idish, temir-tersak va qoʻshimcha xom ashyo toʻplash21.Xalq tabobati (litsenziyasi boʻlganda) 22.Xususiy shaxslarga bosh xizmatkor va konsyerj xizmatlarini koʻrsatish23.Buyurtma asosida tovarlarni yetkazib berish (yuk tashish bundan mustasno)24.Bozorlar va savdo komplekslarida mayda yuklarni aravalarda tashish25.Ilgari foydalanilgan tovarlarni sotib olish va sotish26.Velosipedlarni taʼmirlash27.Yogʻoch meʼmorchiligi (bolalar maydonchalari va park zonalari uchun yogʻochdan yasalgan qurilmalar, haykallar)28.Rassomlik29.Metall taʼmirlash ishlari (uyda amalga oshiriladigan maishiy metall buyumlarini taʼmirlash (kalitlarning dublikatlarini tayyorlash, soyabonlarni taʼmirlash, boshqa maishiy metall buyumlarini oddiy taʼmirlash)30.Uyda popkorn, frezerda muzqaymoq tayyorlash va sotish31.Dehqon bozorlarida qishloq xoʻjaligi mahsulotlari bilan chakana savdo qilish32.Gazetalar, jurnallar va kitob mahsulotlari bilan chakana savdo qilish33.Sartaroshlik xizmatlari, manikyur, pedikyur xizmatlari34.Kosmetolog xizmatlari va shunga oʻxshash boshqa xizmatlar35.Uyda kir yuvish va dazmollash xizmatlari36.Tikuv, moʻyna, charm va trikotaj buyumlarni, bosh kiyimlarni va toʻqimachilik galantereyasi buyumlarini taʼmirlash, aholining yakka tartibdagi buyurtmasi boʻyicha tikuv va trikotaj buyumlarini, bosh kiyimlarini va toʻqimachilik galantereyasi buyumlarini tikish37.Gazlamalarga naqshlar solish (gazlamalar va kiyim ashyolarini qoʻlda boʻyash, gazlamalarga, shu jumladan trafaretli bosma va qoʻlda rasm chizish usuli bilan rasmlar solish)38.Aholining yakka tartibdagi buyurtmalari boʻyicha poyabzal tikish, poyabzalni taʼmirlash, boʻyash va tozalash39.Yakka tartibda deraza va eshik pardalarini tikish va taʼmirlash, kashtachilik40.Galantereya buyumlarini tayyorlash va taʼmirlash41.Bijuteriya va jevaklarni tayyorlash va taʼmirlash42.Kalitlar tayyorlash43.Oʻlchov vositalari tayyorlash va ijaraga berish44.Gulchambarlar (shu jumladan, motam gulchambarlari), sunʼiy gullar, ikeba�a, gul marjonlarini tayyorlash45.Toʻsiqlar, haykallar, metalldan yasalgan gulchambarlarni tayyorlash va taʼmirlash46.Kesuvchi buyumlar va asboblarni charxlash47.Akvarium baliqlari, dekorativ qushlar va boshqa hayvonlarni koʻpaytirish va sotish48.Musiqa asboblarini taʼmirlash va sozlash49.Video va fotosuratga olish xizmatlari50.Qadoqlash uskunalaridan foydalanmagan holda uy sharoitida milliy shirinliklar, qandolat mahsulotlarini tayyorlash va sotish51.Milliy non va patirlarni tayyorlash va sotish52.Salatlar va tuzlamalarni tayyorlash va sotish, shuningdek, uy sharoitida donalab sotiladigan taomlarning ayrim turlarini tayyorlash va oʻtirish joylarini tashkil etmasdan yoki mahalliy davlat hokimiyati organlarining qarori bilan ajratilgan maxsus joylarda sotish53.Uyda quyib sotish uchun salqin ichimliklar, ayron, goʻja hamda qurt tayyorlash va sotish54.Toʻgaraklar tashkil etish va yuritish55.Tulumni shishirish xizmatlari (taksidermik ishlar)56.Gullar va dekorativ daraxtlar yetishtirish va sotish (shu jumladan bonsay sanʼati)57.Reklama bukletlarini tarqatish, uyda operatorlar tomonidan buyurtmalar qabul qilish58.Muqovalash ishlari59.Namoyishlarda kiyimlar modelini namoyish qilish, rasmli jurnallarda, reklama filmlari va video kliplarda suratga tushish60.Gid (gid-tarjimon), ekskursiya yetakchisi va yoʻriqchi-yoʻl boshlovchilar xizmatlari61.Matnni yaratish va ishlov berish (kopirayter, rerayter, SEO-kopirayter, SEO-rerayter, musahhih, kontent-menejer, muharrir, e-mail orqali xatlarni joʻnatish boʻyicha mutaxassis, spichrayter, transkriber va boshqalar)62.Multimedia, dizayn va sanʼat materiallarini yaratish va ishlov berish (veb-dizayner, grafika dizayneri, kompyuter oʻyinlari dizayneri, interyer dizayneri, landshaft dizayneri, liboslar dizayneri, retusher, fotokollajchi, vektor grafikasi muharriri, arxitektor, vizuallashtiruvchi dizayner, maʼlumot dizayneri, interfeys dizayneri, texnik dizayner, moushn-dizayner, banner yasovchi, nashriyot dizayneri, flesher, 3D-dizayner, video muharrir, videooperator, bastakor, ovoz rejissori, aranjirovkachi, suxandon, foto muharrir va boshqalar)63.Dasturiy taʼminot, axborot tizimlari, mobil ilovalar va veb-saytlarni ishlab chiqish va texnik qoʻllab-quvvatlash (dasturchi, dasturiy taʼminotni sinovchi mutaxassis, veb-sahifalarni sahifalovchi, veb-tahlilchi, veb-saytlarni optimizatsiyalash boʻyicha mutaxassis)64.Tarjima qilish xizmatlari (badiiy adabiyotni tarjima qilish, texnik tarjima, veb-saytlar, filmlar, kompyuter va mobil ilovalar, taqdimotlar, video, audio va reklamalar tarjimasi)65.Ijtimoiy tarmoqlardagi faoliyat (PR-menedjer, internet-marketolog, ijtimoiy tarmoqlarda tovarlar (ishlar, xizmatlar)ni ilgari surish va reklama qilish (SMM), ijtimoiy tarmoq sahifalari administratori, akkaunt-menejer, marketolog, link-menejer, targetolog, kontekst-reklama boʻyicha mutaxassis, direktolog, media rejalashtiruvchi, SMO mutaxassisi)66.Kadrlar tanlash sohasidagi faoliyat (internet-loyihalar bilan ishlovchi menejer, frilanserlar guruhi rahbari, HR-menejer, rekruter, shaxsiy assistent)67.Onlayn konsultatsiya berish (onlayn-konsultant, onlayn-trener, moliyaviy maslahatchi, vebinar olib boruvchi)671.Nomoddiy madaniy meros obyektlarini (dorboz, askiya va lapar) asrash va ulardan foydalanish (madaniyat markazlari tarkibida faoliyat yuritayotgan shaxslar bundan mustasno)672.Uy sharoitida xonaki tovuqlarni yetishtirish va koʻpaytirish68.Hamshiralik ishi69.Uy hayvonlari (qoramol, qoʻy, echki, ot va boshqalar) bozorlarida vositachilik xizmati70.Avtomobil bozorlarida vositachilik xizmati71.Rieltorlik xizmatini koʻrsatish (ijaraga uy topib berish, uy sotib olish va sotishga koʻmaklashish)72.Uyda sut va sut mahsulotlarini qayta ishlash va sotish xizmati73.Maishiy buyumlarni ijaraga berish xizmati (stol-stul, idish-tovoq, asbob-uskuna va boshqalar)74.Gips va ganchdan buyumlar yasash (uy jihozlari, ertak qahramonlari haykallarini yasash)75.Tosh va tosh mahsulotlaridan yodgorlik, suvenir va dekorativ buyumlar tayyorlash76.Yogʻoch mahsulotlaridan savat, non mahsulotlari uchun maxsus idish va boshqa buyumlarni toʻqish77.Uy sharoitida pilla yetishtirish, shaxsiy tomorqa yer uchastkasida tut mevasi, niholi va koʻchatini yetishtirish, uyda ipak mato, ipak gilam toʻqish va sotish78.Kulolchilik781.Veterinariya davolash-profilaktika faoliyati79.Kibersport faoliyati80.“Oʻzbekiston Respublikasi Sport vazirligining stipendiyasi” tayinlangan sportchilar faoliyati81.Teri xom ashyosini yigʻish va tayyorlash82.Junni yigʻish va tayyorlash83.Qayta ishlangan jundan kiyimlar va boshqa buyumlar toʻqish84.Uy sharoitida loydan tandir tayyorlash85.Atlas va adras toʻqish86.Mayda munchoq (biser) tikish87.Doʻppidoʻzlik mahsulotlarini uy sharoitida tayyorlash88.Temirchilik mahsulotlarini uy sharoitida tayyorlash89.Asalarichilik, shuningdek, asalari uyasi va ramkalarini yasash90.Quroqchilik usulida koʻylak, koʻrpa va yopinchiqlar tikish91.Qoʻziqorinlarni terish, uy sharoitlarida yetishtirish va sotish92.Pichoq tayyorlash, charxlash va sotish93.Qogʻozdan qutilar, banderollar tayyorlash94.Uy sharoitida issiqxona mahsulotlarini yetishtirish95.Tayyor mahsulotga etiketka biriktirish96.Uy sharoitida bolalar oʻyinchogʻi ishlab chiqarish97.Uy sharoitida supurgi yetishtirish va tayyorlash98.Yassi oyoqli bolalar oyoq kiyimlarini tayyorlash99.Milliy taqinchoqlar yasash100.Kandakorlik, miskarlik buyumlarini uy sharoitida tayyorlash101.Dagʻal jundan gilam, koʻrpa va yostiq tayyorlash*102.Mahallalarda qishloq xoʻjaligi mahsulotlarini yigʻib, faqat mahalliy eksport qiluvchi korxonalarga sotish103.Artemiya sistalarini yigʻish va topshirish104.Yengil avtotransport vositasida yoʻlovchilarni shahar, shahar atrofi va shaharlararo tashish (litsenziya varaqasi boʻlganda)